С писмо № 1668/2.01.2013 год. Мадански районен съд изпраща Г.дело № 458/2012 год. по описа на РС Г.Мадан със страни Р. Р. П. срещу Х. А. М. с правно основание чл.108 и чл.93 от ЗС за разглеждане от Районен съд Г.Смолян, поради направен отвод на  съдиите Д. Х. и А. П..
С определение № 22 от 11.01.2012 год. по Г.1668/2012 год. Смолянският районен съд е прекратил производството по делото и изпраща същото на Окръжен съд Г.Смолян за произнасяне по чл.23 ал.3 от ГПК.
Възивният съд приема за правилно постановеното определение от районен съд Г.Смолян, тъй като не е изпълнена процедурата по чл.23 ал.3 от ГПК. Разпоредбата е категорична, че ако поради отстраняване на съдии разглеждането на делото в съответния съд е невъзможно, горестоящият съд постановява изпращането му за разглеждане в друг равен съд.
В случая и двамата съдии от Мадански районен съд са си направили отвод по чл.22 от ГПК и горестоящия, т.е. Окръжен съд Г.Смолян следва да постанови изпращане на делото за разглеждане в друг равен съд. Като се има предвид, че Районния съд Г.Смолян е най-близо до Районен съд Г.Мадан и с оглед възможността на страните за по-бърза комуникация, ще следва да се постанови делото да се разгледа от Смолянски районен съд.
Поради това съдът
О  П  Р  Е  Д  Е  Л  И  :
ПОСТАНОВЯВА  Г.дело № 458/2012 год. по описа на Мадански районен съд със страни Р. Р. П. срещу Х. А. М. с правно основание чл.108 и чл.93 от ЗС да се разгледа от Смолянски районен съд.
Делото да се изпрати по компетентност на Районен съд Г.Смолян.
ПРЕПИС от определението да се изпрати на МРС за сведение.
ОПРЕДЕЛЕНИЕТО не подлежи на обжалване.

                                           ПРЕДСЕДАТЕЛ:

                                                      ЧЛЕНОВЕ: 1.

                                                                              2.